**GODIŠNJI IZVJEŠTAJ O IZVRŠENJU PRORAČUNA ZA 2024. GODINU**

**VODIČ ZA GRAĐANE**

2025. godina

Osim vodiča za građane, kod donošenja proračuna za iduću godinu, temeljem Zakona o proračunu, obveza jedinica lokalne i područne (regionalne samouprave) je i objava vodiča za građane o godišnjem izvještaju o izvršenju proračuna. Osim navedene zakonske obveze, svrha ovog Vodiča je povećanje transparentnosti rada Općine i informiranosti naših građana o načinu raspolaganja javnim sredstvima kao i povećanje interesa javnosti za općinske aktivnosti i projekte te, u konačnici, i njenoj većoj uključenosti u proračunske procese Općine.

Godišnji izvještaj o izvršenju proračuna prikazuje podatke o izvršenju prihoda/primitaka i rashoda/izdataka te financijski položaj na kraju godine.

U 2024. godini, Općina Saborsko je pozitivno poslovala, te je na kraju godine ostvarila višak prihoda poslovanja, koji će se prenesti u 2024. godinu i čime se će pokriti rashodi poslovanja i ulaganja u pojedine projekte.

Kroz ovaj vodič, upoznati ćemo vas sa općim i posebnim dijelom godišnjeg izvještaja o izvršenju proračuna.

Opći dio sastoji se od:

1. Računa prihoda i rashoda te računa financiranja

Račun prihoda i rashoda iskazuje se prema ekonomskoj klasifikaciji, izvorima financiranja i funkcijskoj klasifikaciji.

Račun financiranja iskazuje se prema ekonomskoj klasifikaciji i izvorima financiranja.

Posebni dio sastoji se od:

1. Izvršenja po organizacijskoj klasifikaciji
2. Izvršenja po programskoj klasifikaciji

Osim toga, u godišnjem izvještaju o izvršenju proračuna, sastavlja se izvještaj o korištenju proračunske zalihe, izvještaj o zaduživanju na domaćem i stranom tržištu novca i kapitala, izvještaj o danim jamstvima i plaćanjima po protestnim jamstvima, izvještaj o korištenju sredstava fondova Europske unije, izvještaj o danim zajmovima i potraživanjima po danim zajmovima, izvještaj o stanju potraživanja i dospjelih obveza te o stanju potencijalnih obveza po osnovi sudskih sporova.

Opći dio

**Ukupni prihodi i primici** proračuna za 2024. godinu iznose 1.104.389,90 eura.

Prihodi poslovanja ostvareni su od prihoda od poreza, pomoći iz inozemstva i od subjekata unutar općeg proračuna, prihoda od imovine, prihoda od administrativnih i upravnih pristojbi, pristojbi po posebnim propisima i naknada, prihoda od prodaje proizvoda i robe te pruženih usluga i prihoda od donacija, te kazni, upravnih mjera i ostalih prihoda.

**Rashodi poslovanja** bili su planirani u iznosu od 825.855,00 eura, a ostvareni su u iznosu od 705.054,87 eura, dok rashodi koji se odnose na nabavu dugotrajne nefinancijske imovine, ostvareni su u iznosu od 484.392,37 eura, što je ukupno rashoda 1.189.447,24 eura.

Općina je ostvarila ukupne prihode poslovanja u iznosu 1.104.389,90 eura i rashode poslovanja u iznosu od 1.189.447,24 eura. S obzirom da su prihodi poslovanja manji od rashoda poslovanja, Općina je ostvarila manjak za 85.057,34 eura.

Općina ima višak prihoda poslovanja prenesen iz prethodnih godina kojima će pokriti taj manjak, ostaje joj višak prihoda u visini od 336.635,21 eura.

Grafikonom su prikazani prihodi poslovanja Općine Saborsko, u kojemu se vidi da su najviše ostvareni prihodi dobiveni iz izvora 4. Prihodi za posebne namjene. Oni se odnose na namjenske prihode, a najviše je ostvareno prihoda iz izvora komunalna naknada i doprinos, šumski doprinos, naknada za zaštićena područja.

Drugi najzastupljeniji prihodi po izvorima su pomoći iz izvora 5., a dobivaju se od Ministarstva demografije, ostale pomoći, kapitalne pomoći Ministarstva graditeljstva i prostornog uređenja, tekuće pomoći iz državnog proračuna, Ministarstva obrazovanja i znanosti, pomoć županije, kapitalna pomoć MRRFEU, kapitalna pomoć APPRRR. Najviše prihoda se ostvaruje iz izvora tekuće pomoći državnog proračuna a odnosi se na fiskalno izravnanje. Drugi najzastupljeniji prihod je iz izvora kapitalna pomoć MRRFEU, i ti prihodi su namjenski te su se namjenski i utrošili.

Zatim su ostvareni prihodi iz izvora Opći prihodi i primici te vlastiti prihodi.

U grafikonu su prikazani ostvareni rashodi poslovanja, koji se odnose na rashode za zaposlene, materijalne rashode, financijske rashode, subvencije, pomoći dane unutar općeg proračuna, naknada građanima i kućanstvima te ostali rashodi.

Rashodi poslovanja su ostvareni u manjem iznosu od planiranog, ostvarenje je 85,37%.

Najviše rashoda odlazi na materijalne rashode, potrebne za poslovanje Općine.

Općina Saborsko planirala je sredstva utrošiti u skladu sa prihodima, te nije prekoračila iznose koji su planirani.

Osim rashoda poslovanja, općina je ulagala i u imovinu te je ostvarila rashode za nabavu nefinancijske imovine u iznosu od 484.392,37 eura.

Veliki dio rashoda odnosi se na rashode za nabavu proizvedene dugotrajne imovine i to u iznosu od 407.072,90 eura.

Rashodi za nabavu proizvedene dugotrajne imovine odnose se na ulaganje u građevinske objekte, odnosno ulaganje u ceste, nabavu javne rasvjete, provođenje nadzora nad radovima školskog igrališta. Kupio se je višenamjenski radni stroj za javne površine. Kroz projekt se je uložilo u sportsku opremu namijenjenu vrtiću, ulagalo se je u prostorne planove, računalnu opremu, uredski namještaj.

Rashodi za dodatna ulaganja na nefinancijskoj imovini, odnose se na rashode u kojima se povećava vrijednost već postojeće imovine, tj. dodatno se ulaže na postojećoj imovini. Općina je ulagala u popločavanje staza na groblju i popločavanje staza kod spomenika.

Rashodi poslovanja mogu se prikazati prema funkcijskoj klasifikaciji, odnosno prema njihovoj namjeni.

U nastavku je dana tablica prema funkcijskoj klasifikaciji.

|  |  |
| --- | --- |
| **OPĆE JAVNE USLUGE** | **305.838,49** |
| 1. Izvršna i zakonodavna tijela, financijski i fiskalni poslovi, vanjski poslovi
2. Opće usluge
3. Opće javne usluge koje nisu drugdje svrstane
 | 17.217,44284.323,554.297,50 |
| **EKONOMSKI POSLOVI** | **265.422,65** |
| 1. Poljoprivreda, šumarstvo, ribarstvo i lov
2. Promet
 | 3.677,99261.744,66 |
| **ZAŠTITA OKOLIŠA** | **787,50** |
| **USLUGE UNAPREĐENJA STANOVANJA I ZAJEDNICE** | **468.415,14** |
| 1. Razvoj zajednice
2. Opskrba vodom
3. Ulična rasvjeta
4. Rashodi vezani za stanovanje i kom. pogodnosti koji nisu drugdje svrstani
 | 225.597,3182.620,3614.372,72145.824,75 |
| **ZDRAVSTVO** | **2.626,61** |
| **REKREACIJA, KULTURA I RELIGIJA** | **33.118,75** |
| 1. Religijske i druge službe zajednice
2. Rashodi za rekreaciju, kulturu i religiju koji nisu drugdje svrstani
 | 28.718,754.400,00 |
| **OBRAZOVANJE** | **110.929,05** |
| 1. Predškolsko i osnovno obrazovanje
2. Obrazovanje koje se ne može definirati po stupnju
3. Dodatne usluge u obrazovanju
4. Usluge obrazovanja koje nisu drugdje svrstane
 | 84.742,474.800,004.055,5717.331,01 |
| **SOCIJALNA ZAŠTITA** | **2.309,05** |
| 1. Obitelj i djeca
2. Socijalna pomoć stanovništvu koje nije obuhvaćeno redovnim socijalnim programima
 | 1.659,05650,00 |

Prema namjeni, rashodi poslovanja najviše su se odnosili na usluge unapređenja stanovanja i zajednice, zatim na opće usluge, ekonomske poslove, obrazovanje, rekreacija, kultura i religija, zdravstvo, socijalna zaštita i zaštita okoliša.

Opće usluge sastoje se od izvršnih i zakonodavnih tijela koje se odnose na naknade za rad. Opće usluge odnose se na plaće i račune potrebne za poslovanje općine Saborsko.

Prema ekonomskim poslovima najviše se je ulagalo u promet, odnosno u asfaltiranje cesta.

Usluge unapređenja stanovanja i zajednice – najviše se je ulagalo u razvoj zajednice i to kroz popločavanje groblja, čišćenja javnih površina, čišćenje snijega u zimskom periodu, izgradnju dječjeg igrališta u Ličkoj Jesenici, razvoj turizma, popločavanje dodatnih staza kod spomenika, izrada sjenica.

Opskrba vodom se odnosi na sufinanciranje gubitaka na vodoopskrbnom sustavu, a ulična rasvjeta na održavanje javne rasvjete i nabavu novih Led lampi.

Nakon toga, prema funkcijskoj klasifikaciji i namjeni, rashodi se odnose na obrazovanje, gdje se je najviše ulagalo u predškolsko obrazovanje.

Izvršenje proračuna po programskoj klasifikaciji

Programska klasifikacija uspostavlja se definiranjem glavnog programa, a koji se sastoji od skupa aktivnosti i/ili projekata koji su usko povezani za glavni program.

Tako je Općina uspostavila svoje glavne programe, koji se sastoje od javne uprave i administracije, jačanje gospodarstva, poljoprivrede i turizma, održavanja komunalne infrastrukture, programa gradnje komunalne infrastrukture, upravljanje zgradama i prostorima u vlasništvu općine, promicanje kulture, program socijalne skrbi i potpora civilnom društvu, poticanje predškolskog i školskog obrazovanja, organiziranje i provođenje zaštite i spašavanja, poticanje razvoja turizma i zaštita okoliša.

Ukupno ostvareni rashodi po programima iznose 1.189.447,24 Eura.

Od programa, najviše se je ulagalo u program gradnje komunalne infrastrukture, javne uprave i administracije, održavanje komunalne infrastrukture, predškolski i školski odgoj, jačanje gospodarstva, poljoprivrede i turizma, razvoj turizma i ostali programi.

Iz toga se može zaključiti da je Općini glavni cilj da se razvije gospodarstvo, a samim time i razvoj zajednice, da se ulaže u komunalnu infrastrukturu, kako bi se poboljšala trenutna situacija na području Općine Saborsko, te kako bi se omogućilo lakše kretanje stanovnicima s područja Općine i kako bi se poboljšala kvaliteta života.

Uz to, Općini je i cilj da zadrži mlade na svome području, i to kroz financiranje vrtića, školstva, radnih bilježnica, učeničkih domova i stipendija, a sve kako bi mladi ostali na ovom području i time pridonijeli razvoju Općine.

Ulaže se i u turizam, kako bi se poboljšao udio u turizmu i kako bi se turistima ponudilo više sadržaja na području. Ulaže se kroz Turističku zajednicu Plitvičke doline, koje se javljaju na razne natječaje, kako bi dobila sredstva kojima bi ulagala u turizam na području Općine i kako bi se zadržali postojeći turisti, a i dobili novi posjetitelji.